Երազանք (ֆիլմ, 1941)

«Երազանք» (), խորհրդային գեղարվեստական ֆիլմ, որը նկարահանել է ռեժիսոր Միխայիլ Ռոմը 1941 թվականին «Մոսֆիլմ» կինոստուդիայում և էկրան է բարձրացել 1943 թվականի սեպտեմբերի 13-ին։

Սյուժե 
Ֆիլմի գործողությունները տեղի են ունենում 1933 թվականին։ Արևմտյան Ուկրաինայի աղքատ գյուղերից, որոնք այդ ժամանակ պատկանում էին Լեհաստանին, հազարավոր մարդիկ էին քաղաք մեկնում աշխատանք և երջանկություն որոնելու համար։ Նրանց թվում է Աննան։ Ամբողջ գիշեր աշխատելով տեղի ռեստորանում՝ առավոտյան նա վերադառնում է «Երազանք» անվանմամբ կահավորված սենյակների աղախնի իր պարտականություններին։ Այդ գիշերօթիկ հաստատության բոլոր բնակիչները ճակատագրի հարվածներ ստացած մարդիկ են, որոնք ապարդյուն փորձում են ուղղվել, բայց, չնայած բոլոր ջանքերին, այնուամենայնիվ, պարտություն են կրել անխիղճ աշխարհի դեմ պայքարում։ Իսկ խորտակման եզրին գտնվող այդ նավի ղեկին կանգնած է տիկին Սկորոխոդը, որը համոզված է, որ ինքը «դուրս է եկել մարդամեջ»։ Նրա մեջ պարադոքսալ խառնվում էին կարեկցանքն ու դաժան անողոքությունը նրանց հանդեպ, ովքեր իր սոցիալական կարգավիճակից ցածր են, ամենակուլ ժլատությունն ու անհաջողակ որդու հանդեպ նույն անսահման սերը, որի համար նա ապրել է, աշխատել, կատարել ստորություններ՝ հոգու խորքում հասկանալով այդ ջանքերի անօգտակարությունը։

Դերերում 
 Ելենա Կուզմինա - Աննա
 Վլադիմիր Սոլովյով - Վասիլ, Աննայի եղբայրը
 Վալենտին Շեգլով - Տոմաշ Կրուտիցկի, բանվոր
 Ֆաինա Ռանևսկայա - Ռոզա Սկորոխոդ, «Երազանք» կահավորված սենյակների և մրգի կրպակի տիրուհի
 Արկադի Կիսլյակով - Լազար Սկորոխոդ, նրա որդին, ինժեներ
 Ադա Վոյցիկ - Վանդա, հարսնացու
 Միխայիլ Աստանգով - Ստանիսլավ Կոմորովսկի, փեսացու ամուսնության թերթից
 Միխայիլ Բոլդուման - Զիգմունդ Դոմբեկ, նախկին նկարիչ
 Ռոստիսլավ Պլյատ - Յանեկ, առաքիչ
 Նիկոլայ Օռլով - Ստեֆան, ծեր ջուլհակ

Նկարահանող խումբ 
 Սցենարի հեղինակներ՝ Եվգենի Գաբրիլովիչ, Միխայիլ Ռոմ
 Ռեժիսոր՝ Միխայիլ Ռոմ
 Օպերատոր՝ Բորիս Վոլչեկ
 Կոմպոզիտոր Գենրիկ Վարս

Ծանոթագրություններ 
Ֆիլմը նկարահանվել է Լվովում 1940 թվականին։ Արևմտյան Ուկրաինայի հողերի վերամիավորման տեսարանը նկարահանվել է Չեռնովցիում՝ Թատերական հրապարակում։ Ֆիլմի վրա աշխատանքն ավարտվել է 1941 թվականի հունիսի 22-ին։

Ծանոթագրություններ

Գրականություն

Արտաքին հղումներ 
 «Երազանք» ֆիլմը «Энциклопедия отечественного кино» կայքում
 «Երազանք» ֆիլմը  Рускино.ру կայքում

Խորհրդային սև-սպիտակ ֆիլմեր
Խորհրդային դրամա ֆիլմեր
«Մոսֆիլմ» ստուդիայի ֆիլմեր
1941 ֆիլմեր
Խորհրդային ֆիլմեր
Ռուսերեն ֆիլմեր
Բնօրինակում անաղբյուր հոդվածներ